Konvencio pri Biologiaj Armiloj

La Konvencio pri la Malpermeso de la Evoluado, Produktado kaj Provizo de Bakteriologiaj (Biologiaj) kaj Toksaj Armiloj kaj pri ilia Detruo (kutime konata kiel la Konvencio pri Biologiaj Armiloj, mallongigo: KBA (aŭ BWC laŭ angla siglo) aŭ Konvencio pri Biologiaj kaj Toksaj Armiloj, mallongigo:BTWC) estis la unua plurpartia senarmiĝa traktato malpermesanta la produktadon de tuta kategorio de armiloj. Ĝi estis la rezulto de longedaŭraj penoj de la internacia komunumo establi novan instrumenton kiu suplementus la Ĝenevan Protokolon de 1925.

La KBA estis malfermita por subskribo la 10-an de aprilo 1972 kaj ekfunkciis de la 26-a de marto 1975 kiam dudek du registaroj deponis siajn instrumentojn de ratifado. Laŭ stato je marto 2025, nuntempe estas 188 ŝtatoj kiuj ratifikis la konvencion kaj engaĝiĝas pri la malpermeso de la evoluigado, produktado kaj provizado de biologia kaj toksaj armiloj. Tamen, la manko de ajna formala konfirmo de la reĝimo por monitori ĝian observadon limigis la efikecon de la Konvencio.

Vidu ankaŭ
 Armilo de amasa detruo
 Konvencio pri Kemiaj Armiloj

Eksteraj ligiloj
 La retejo de la Konvencio pri Biologiaj Armiloj 
 Neoficiala retejo de la Konvencio pri Biologiaj kaj Toksaj Armiloj 
 Teksto de la Traktato  ĉe la Centro por Mondo en Ekvilibro
 Plena Teksto de la Konvencio 
 Usono rifuzas kontrolon en la retejo de Le Monde Diplomatique en Esperanto

Kategorio:Traktatoj de la 20-a jarcento
Kategorio:Biologia armilo
Kategorio:Politiko en 1972
Kategorio:1975